ایسراییل-ده "گله‌جک وار" و یامینا پارتی‌لری‌نین رهبرلیگی ایله قورولان کوالیسیون حکومتی‌نین اعتبار سسی آلماسییلا 12 ایلدیر داوام ائدن باش ناظیر بنیامین نتانیاهو دؤورو بیتدی
سس وئرمه نتیجه‌سینده 120 یئرلی پارلامئنتده 60 میللت وکیلی‌نین دستکی ایله کوالیسیون حکومتی اعتبار سسی آلدی.
نفتا‌لی بنت – یائیر لپید کوالیسیونون اعتبار سسی قازانماسییلا 2009-جو ایلین مارس آیین‌دان باش ناظیر اولان نتانیاهو دؤورو سونا چاتدی.
سس وئرمه‌دن سونرا نتانیاهو پارلامئنتده حکومتین وظیفه صندلیه سیندن قالخیب موخالیفت ایستولونا اوتوردو. داها سونرا ایسراییل-ین یئنی باش ناظیری نفتا‌لی بننت و کوالیسیون حکومتی‌نین ناظیرلری بیر-بیر پارلامئنت کورسوسونه چیخا‌راق آند ایچدی‌لر.
یامینا پارتیسی‌نین صدری بننت 2 ایل باش ناظیر اولا‌جاق، 2023-جو ایلین آوقوستون‌دان یئرینی کوالیسیون اورتاغی، "گله‌جک وار" پارتیسی‌نین صدری لاپیده تحویل وئره‌جک.
قئید ائدک کی، بننت-لپید کوالیسیونو نتانیاهو علیهینه بیرلشن، فرق‌لی گؤروش‌لره مالیک 8 پارتی‌دن عبارت‌دیر. هم وظیفه سایی، هم پارتیلرین بعضی مؤوضوع لاردا تامامیله فرق‌لی اولماسی ایسراییل-ده کوالیسیونون عمرونون اوزون اولوب-اولمایاجاغی موباحیثه‌سینی یارا‌دیر.
امریکا-نین پرزیدنتی جو بایدن ایسراییل-ین یئنی باش ناظیری نفتا‌لی بننته زنگ وورا‌راق اونو یئنی وظیفه‌سی موناسیبتیله تبریک ائدیب، امریکانین ایسراییل و فیلیسطین آراسیندا باریش، تهلوکه‌سیزلیک و رفاه نامینه ایسراییل حوکومتیله یاخیندان چالیشاجاغی مئساژینی وئریب.
